太妍

太妍，原名金太軟，全羅北道全州人，係南韓歌手，亦係女子組合少女時代嘅成員。

名 
金太軟係佢響韓國身分證上嘅漢字原名，亦有指佢原名係「金泰耎」，但兩個名嘅發音一樣。跟據愛貝克思公司所公佈嘅官方中文藝名係太妍。響未公佈官方藝名前成日畀人譯成「泰妍」。

生平 
太妍響全羅北道全州完山區平和洞出世，畢業於全州陽地初等學校、全州陽志中學校、全州藝術高等學校放送文化藝術科。2004年響第八屆SM青少年選拔大賽攞到最佳歌手獎，因而成為SM娛樂旗下練習生。

喺2007年8月5號，太妍以女子組合少女時代嘅隊長、主唱身份出道。2012年以子團少女時代---太蒂徐嘅隊長身份出道。2015年10月7號正式單飛同推出第一張迷你專輯《I》。2016年6月28號推出第二張迷你專輯《Why》。2017年2月28號推出第一張正規專輯——《My Voice》。2018年成為另一個子團少女時代---Oh! GG成員。2019年6月5號以迷你專輯《Voice》響日本出道。2022年同孝淵、BoA、Wendy、Seulgi、Karina、Winter組成限定女團GOT the beat。

音樂作品

韓國

正規專輯 
 My Voice
 Purpose
 INVU

改版專輯 
 My Voice (Deluxe Edition)
 Purpose Repackage 

迷你專輯 
 I
 Why
 Something New
 What Do I Call You

特别專輯 
 This Christmas – Winter is Coming

單曲 
 Rain
 11:11
 Page 0
 四季
 Happy
 Weekend
 Can’t Control Myself

日本

迷你專輯 
 VOICE
 GirlsSpkOut

單曲 
 Stay
 I Do

攷

類:南韓歌手
類:少女時代